da en da nl ca da da de es da da da da da da da da da da sv de da mg sv da da da da da da da da da da da da de da da en da da da da da da en da da de da da da da da da da da da da da da da nl da en da da es nl da
Digitalisering, dataforståelse og dokumentation– ny analyse kortlægger industriens grønne kompetencebehov | Industriens Uddannelser
22.8.2022 11:44:40 CEST | Industriens Uddannelser
Den grønne omstilling kræver nye eller forstærkede kompetencer hos industriens virksomheder og medarbejdere. Det gælder både i forhold til de produkter og services, som industrien fremstiller og leverer, men også i forhold til arbejdsprocesser og medarbejdernes mindset og kvalifikationer. Det viser en ny analyse, som Industriens Uddannelser har fået lavet.
Den nye analyse ’Tværgående kompetencebehov som følge af grøn omstilling i industrien’ har identificeret ni kompetencer, som er afgørende for faglærtes og ufaglærtes arbejde i grøn omstilling. Her spiller bl.a. digitalisering og automatisering en vigtig rolle.
- Med analysen får vi dokumentation for, hvor vi skal sætte ind. Det er f.eks. tydeligt, at digitalisering og arbejdet med data også er væsentlig i arbejdet med grøn omstilling på den enkelte industrivirksomhed. Det er vigtigt, at vores erhvervsuddannelser og AMU-kurser løbende udvikles, så de f.eks. følger med den omfattende digitalisering, der sker i industrien. Det kræver også, at erhvervsskolerne er på forkant og kan matche den udvikling, der sker ude i virksomhederne, siger Signe Tychsen Philip, underdirektør i Dansk Industri og formand for Industriens Uddannelser.
Grøn omstilling kræver målrettet efteruddannelsesstrategi
Analysen, der er udarbejdet af COWI, er lavet sideløbende med analysen ’Beskæftigelseseffekter i industrien af investeringerne i den grønne omstilling’, der slog fast, at klimapartnerskabernes investeringer i industrien skaber en merefterspørgsel efter 116.000 årsværk i perioden 2022-2030.
For at kunne imødekomme denne massive arbejdsefterspørgsel er det afgørende, at det parallelt med meruddannelse af flere smede, industriteknikere, industrioperatører m.v. også sikres, at medarbejdere, der allerede er i industrien, har de kompetencer, der skal til, for at imødekomme de grønne opgaver.
- De kompetenceområder, som analysen kortlægger, arbejder vi allerede meget med i udviklingen af vores erhvervsuddannelser og AMU-kurser. De digitale kompetencer kommer både til at gælde vores faglærte og ikke-faglærte på tværs af industrien. Men hvis vi skal i mål med den grønne omstilling, kræver det en målrettet efteruddannelsesstrategi ude på arbejdspladserne og et velfungerende AMU-system, siger Pia Maul Andersen, næstformand for 3F Industrigruppen og medlem af bestyrelsen for Industriens Uddannelser.
Industriens uddannelser ruster til grøn omstilling
I alt identificerer analysen ni områder, hvor der er behov for at styrke kompetencerne hos faglærte og ikke-faglærte i forhold til den grønne omstilling i industrien:
Fejlsøgning og test samt brug af nye bæredygtige materialer
Samarbejde på tværs af faggrupper
- Analysen bekræfter det billede, vi har af den grønne omstillings påvirkning af de efterspurgte kompetencer, nemlig at digitalisering og automatisering, dataforståelse, optimering af processer og produkter, nye energiformer mm. kommer til at fylde hos industriens faglærte medarbejdere. Det er mit indtryk, at man er rigtig godt rustet til omstillingen med en faglært uddannelse i industrien. De faglærte har både et stærkt fundament at arbejde ud fra samt det udviklingsmindset, der også bliver efterspurgt, lyder det fra Kasper Palm, forbundssekretær i Dansk Metal og næstformand for Industriens Uddannelser.
Morten ØrnsholtSekretariatschefMI - Metalindustriens Uddannelsesvalg
Tlf:29 49 45 92moe@iu.dk
Martin Liebing MadsenSekretariatschef IF - Industriens Fællesudvalg
Tlf:21 21 88 16mlm@iu.dk
Tlf:33 77 91 39Tlf:30 90 12 77rre@iu.dk
Kompetenceanalyse_Grøn omstilling i industrien_August 2022.pdf
Information om Industriens Uddannelser
Vesterbrogade 6 D, 4.
Følg pressemeddelelser fra Industriens Uddannelser
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Industriens Uddannelser
Metalindustrien hyldede de dygtigste lærlinge med ML-Prisen 202230.9.2022 13:54:35 CEST | Pressemeddelelse
Nyudlærte lærlinge inden for metalindustrien blev fejret fredag formiddag i Den Sorte Diamant i København ved den årlige uddeling af Metalindustriens Lærlingepris (ML-Prisen)
Yichan Xing er Måløvs bedste lærling29.9.2022 10:15:21 CEST | Pressemeddelelse
Industritekniker Yichan Xing fra Måløv er blandt prismodtagerne, når ML-Prisen 2022 uddeles fredag d. 30. september i København.
Elbil-kompetencer vinder terræn på mekanikeruddannelsen4.7.2022 12:00:00 CEST | Pressemeddelelse
Den grønne omstilling er i fuld gang – også i bilbranchen, hvor opladelige biler fylder stadig mere i bilsalget. I 2021 var mere end hver tredje nye bil enten en plug-in hybrid eller elbil. Det øger behovet for personvognsmekanikere med kompetencer inden for elbilområdet. Nyudviklede fag skal sikre, at mekanikeruddannelsen følger med udviklingen.
70 pct. CO2-reduktion forudsætter tusindvis af nye medarbejdere i industrien16.6.2022 07:00:00 CEST | Pressemeddelelse
En ny analyse fra Industriens Uddannelser viser, at der kommer massiv merefterspørgsel på faglærte og ufaglærte medarbejdere i industrien i takt med, at investeringer i grøn omstilling rulles ud.
Industrien vil tiltrække flere kvinder til branchen15.5.2022 20:00:00 CEST | Pressemeddelelse
Der er massiv mangel på lærlinge og faglærte i den danske industri. En central del af løsningen er at tiltrække flere kvinder. Metalindustriens Uddannelser vil sammen med Boss Ladies få flere kvinder til at vælge industrien til.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022